Վիմ Անդերիսեն

**Վիլեմ Գերարդյուս (Վիմ) Անդերիսեն** (, ), հոլանդացի ֆուտբոլիստ, հանդես է եկել պաշտպանի և կիսապաշտպանի դիրքում: Հանդես է եկել «Գոյ» և «Այաքս» թիմերում։ Հոլանդիայի 5-ակի չեմպիոն «Այաքսի» կազմում: Հոլանդիայի ազգային հավաքականի կազմում անցկացրել է 46 խաղ: Աշխարհի երկու առաջնությունների մասնակից:

## Վաղ տարիներ
Վիլեմ Գերարդյուս Անդերիսենը ծնվել է 1903 թվականի նոյեմբերի 27-ին Ամստերդամում։ Նա Գերարդյուս Պիտեր Անդերիսենի և նրա կնոջ՝ Հենդրիկա Սյուզան Վան դեն Բերգի ընտանիքի տասներորդ երեխան էր, ընդհանուր առմամբ ընտանիքն ուներ 11 երեխա՝ յոթ դուստր և չորս որդի։ Վիմի ծնողները ամուսնացել են 1883 թվականի հոկտեմբերին, նրանք երկուսն էլ ծագումով Ամստերդամից էին, հայրն այդ ժամանակ աշխատում էր թորման գործարանում, իսկ մայրը աղախին էր։ 1885-1888 թվականներին նրանք ունեցան երեք դուստր՝ Հենդրիկա Սյուզաննան, Գերարդ Պետրոնելլան և Կատյեն։ Նրանց առաջին որդին՝ Գերարդյուս Պետրոսը, ծնվել է 1892 թվականին, իսկ երկու տարի անց նրանք ունեցել են տղա և աղջիկ՝ Յան Հենդրիկ Անտոնը և Անտոնետա Մարիա Վելհելմինան։ Նրանց հինգերորդ դուստրը՝ Ժանետա Հենդրիկան, ծնվել է 1896 թվականին, իսկ որդին՝ Հենդրիկ Ֆրեդրիկը, հայտնվել է 1898 թվականի դեկտեմբերին։ 1901 և 1905 թվականներին Հենդրիկա Սյուզաննան ծնեց ևս երկու դուստր: 1900-ականների սկզբին Վիմի հայրը ծառայում էր Ամստերդամի ոստիկանությունում, իսկ 1910-ականներին աշխատում էր որպես բաշխիչ բաժանմունքի տեսուչ։

Մանուկ հասակում Վիմը տեղական «Այաքս» ֆուտբոլային ակումբի կողմնակից էր։ 1910-ականներին այս թիմում հայտնվելու համար պետք էր լավ ֆուտբոլ խաղալ, սակայն Անդերիսենը բավականաչափ լավը չէր, ուստի նրա առաջին թիմը փոքր «Ռոմեյն» ակումբն էր։ Յանը խաղում էր Ամստերդամի ֆուտբոլային ակումբի ռեզերվում, իսկ Հենկը խաղում էր Մանկական ֆուտբոլային ակումբի պահուստային թիմում:

## Ակումբային կարիերա
### «Այաքս»
1925 թվականի սեպտեմբերին Անդերիսեն եղբայրները տեղափոխվեցին Ամստերդամի «Այաքս», և նրանցից բացի թիմը համալրեց նրանց ակումբակից Հենկ Տվելկերը։ «De Revue der Sporten» պարբերականը նշել է, որ «Այաքսը» ստացել է «Գոյ»-ի լավագույն 3 ֆուտբոլիստներին։ Այդ ժամանակ «Այաքսի» կազմում հանդես էր գալիս Դոլֆ Վան Կոլը, որի հետ միասին հանդես էին գալիս նախորդ ակումբում։ Վիմը թիմում իր նորամուտը նշել է 1925 թվականի հոկտեմբերի 4-ին «Ֆեյենորդի» դեմ Նիդեռլանդների առաջնության խաղում՝ խաղալով կենտրոնական կիսապաշտպանի դիրքում՝ Ռոտերդամի «Կրոմմե Զանդվեգ» մարզադաշտում արտագնա խաղում ամստերդամցիները պարտվել են 2:0 հաշվով։

1925-1940 թվականներին Վիմ Անդերիսենը հանդես է եկել Ամստերդամի «Այաքս»-ում։ «Այաքսի» կազմում Վիմը մասնակցել է 309 հանդիպման և խփել 20 գնդակ, ինչպես նաև 5 անգամ հաղթել Է Նիդեռլանդների առաջնությունում:

### Միջազգային կարիերա
Հոլանդիայի ազգային հավաքականի կազմում Վիմը մասնակցել է 46 հանդիպման, դա ռեկորդ էր «Այաքսի» ֆուտբոլիստների համար, ավելի ուշ այդ ռեկորդը 1979 թվականին գերազանցել է Ռյուդ Կրոլը: Վիմը 1934 և 1938 թվականների աշխարհի առաջնություններում հանդես է եկել հավաքականի բոլոր խաղերում, սակայն երկու մրցաշարերում էլ նրա թիմը չափազանց անհաջող է հանդես եկել։

Առաջին անգամ Հոլանդիայի հավաքականի կազմում Անդերիսենը հրավիրվել է 1926 թվականի մայիսի կեսերին։ Հավաքականի այն ժամանակվա գլխավոր մարզիչ Բոբ Գլենդենինգը դանիացիների հետ ընկերական խաղից առաջ հավաքի էր հրավիրել 22 ֆուտբոլիստների։ Նրանց միջև տեղի ունեցավ սպարինգ, խաղացողները բաժանվեցին Ա և Բ թիմերի: Վիմը խաղում էր առաջին հավաքականում, և նրա գործողությունները դաշտի կենտրոնում բարձր գնահատվեցին։ Հուլիսի սկզբին հրապարակվեց հավաքականի կազմը Դանիայի հետ խաղի համար, և Անդերիսենը ներառված էր դրանում։ Վիմը ազգային հավաքականում իր նորամուտը պաշտոնապես նշել է 1926 թվականի հունիսի 13-ին Կոպենհագենի «Իդրեթսպարկեն» մարզադաշտում Դանիայի դեմ ընկերական խաղում։ Վիմի համար նորամուտը անհաջող ստացվեց, հոլանդացիները 4:1 հաշվով զիջեցին դաշտի տերերին, իսկ Անդերիսենի խաղը գնահատեցին թույլ ու դանդաղ։ Անարտահայտիչ խաղ անցկացնելուց հետո նա երկար ժամանակ դուրս մնաց ազգային թիմի շարքերից։

1927 թվականին Վիմը հրավիրվել է Նիդեռլանդների երկրորդ օլիմպիական հավաքական, թիմը պետք է մի շարք խաղեր անցկացներ անգլիական «Նյուքասլ Յունայթեդ» ֆուտբոլային ակումբի հետ, որն Անգլիայի առաջնությունում հաղթելուց հետո հյուրախաղեր էր անցկացնում Նիդերլանդներում։ Վիմը մասնակցել է միայն մեկ հանդիպման, մայիսի 18-ին Ռոտերդամում Անգլիայի հյուրերը հաղթել են 0:2 հաշվով։ Հետագայում Անդերիսենը խաղացել է նաև առաջին օլիմպիական հավաքականի կազմում, բայց նա հիմնականում հանդիպումներ է անցկացրել Նիդերլանդներում Ամստերդամի, Ռոտերդամի հավաքականների դեմ և այլն։

1939 թվականի նոյեմբերին Վիմը նամակ է հղել Նիդերլանդների ֆուտբոլի ֆեդերացիային, որում ներկայացրել է ազգային հավաքականում կարիերան վերջնականապես ավարտելու իր ցանկությունը։

## «Ծիծեռնակներ» թիմ
30-ականների վերջից Անդերիսենը սկսեց խաղալ ազգային հավաքականում, որը կոչվում էր «Ծիծեռնակներ» (հոլ.՝ Zwaluwen), դրանում ընդգրկված էին Նիդեռլանդական թիմերի տարբեր խաղացողներ։ Վիմը «Այաքսի» միակ խաղացողը չէր այս հավաքականում, նրա կազմում հանդես էին գալիս նաև հարձակվողներ Ռինուս Բեյլը և Թիերդ Աուկեման։

1939 թվականի մայիսի 28-ին Ամստերդամի Օլիմպիական մարզադաշտում «Ծիծեռնակները» ընկերական հանդիպում անցկացրին Անգլիայի հնգակի չեմպիոն լիվերպուլյան «Էվերթոնի» դեմ, խաղը տեղի ունեցավ «Էվերթոնի» Շվեյցարիայի և Նիդեռլանդների շրջագայության շրջանակներում։ Անգլիայի նորընծա չեմպիոնները 3:5 հաշվով հաղթել են Անդերիսենի թիմին:

1939 թվականի դեկտեմբերի վերջին Վիմը իր վերջին խաղն անցկացրեց «Ծիծեռնակների» կազմում։ Ամստերդամի հավաքականի դեմ խաղում Վիմի թիմը պարտվել է 1:4 հաշվով, հարկ է նշել, որ թիմերի խաղին ներկա է եղել 17 հազար հանդիսական։

## Անձնական կյանք
Նրա որդին՝ Վիմ Անդերիսեն կրտսերը, նույնպես խաղացել է «Այաքս»-ում 1950-ականներին։

## Մահ և հուղարկավորություն
1944 թվականի հուլիսի 14-ին Անդերիսենը թոքաբորբով տեղափոխվել է Ամստերդամի Արևմտյան հիվանդանոց։ Չորս օր անց՝ հուլիսի 18-ին, նա մահացավ 40 տարեկան հասակում: Վիմի հետ հրաժեշտի արարողությունը տեղի է ունեցել շաբաթ օրը՝ հուլիսի 22-ին, Ամստերդամի Արևելյան գերեզմանատանը։ Նրա հուղարկավորությանը ներկա էին բազմաթիվ նախկին միջազգային խաղացողներ ամբողջ երկրից, այդ թվում՝ Բերտյուս Կալդենհովեն, Մաուկ Վեբերը, Պուկ Վան Հելը, Բաս Փաուեն, Ադրի Վան Մալեն, Ֆրանկ Ուելսը, Լեն Վենթեն, Քիկ Սմիթը և Քես Մեյնդերսը։ «Այաքսի» նախկին և գործող ֆուտբոլիստներից էին Դոլֆ Վան Կոլը, Գերիտ Կեյզերը, Յան Վան Դիպենբեկը, Գյուս Դրեգերը և այլք։ Ներկա էին նաև ֆուտբոլային ասոցիացիաների և ակումբների ներկայացուցիչներ, այդ թվում՝ «Այաքսի» և ԶՎՎ-ի, և շատ այլ նշանավոր մարդիկ: Նիդեռլանդների ֆուտբոլային միության ներկայացուցիչներից էին կարել Լոթսին, Տոննի Ստալը, Լու Բուլյոնը և Հենկ Հերբերթսը, Ամստերդամի ֆուտբոլային միությունից՝ Ա. դե Հանը և Հիրշմանը, ֆուտբոլի մրցավարների կոլեգիայից՝ Յոպ Վան Մորսելը։ Ներկա էր նաև հոլանդական բանկի ղեկավարությունը, որի աշխատակիցն էր Անդերիսենը։ Հրաժեշտի սրահում առաջին խոսքը տրվեց Նիդեռլանդական բանկի նախագահի պաշտոնակատար Յան Ռոբերտսոնին, ապա պարոն Սերվատիուսին՝ բանկի անվտանգության ծառայության անունից, ով ընդգծեց Վիմի մեծ համեստությունն ու պարզությունը՝ միաժամանակ գովաբանելով հանգուցյալին:

Անդերիսենի դագաղը կրել են նիդեռլանդական բանկի գործընկերները։ Գերեզմանի դիմաց խոսքը վերցրեց պարոն Լոտսին, ով հիշեցրեց հանգուցյալի մեծ կարողությունները և Նիդեռլանդները սիրող ֆուտբոլի անունից շնորհակալություն հայտնեց այն ամենի համար, ինչ Անդերիսենը արեց սպորտի և մասնավորապես ֆուտբոլային սպորտի համար: «Այաքսի» նախագահ Մարիուս Կոլխասը ակնածանքով է խոսել մահացածի մասին՝ նշելով, որ իր մարզական ոգին նախկինի պես հիանալի օրինակ կծառայի «Այաքսում»: Հանգուցյալի եղբայրը շնորհակալություն է հայտնել այդ պատվի և այդ տխուր իրադարձության նկատմամբ ցուցաբերած հետաքրքրության համար: Անդերիսենի գերեզմանը գտնվում է դե Նյիվե Օստերի գերեզմանատան 41-րդ հատվածում։

## Սեզոնային վիճակագրություն

## Ելույթներ Նիդերլանդների հավաքականում

## Ձեռքբերումներ
**«Այաքս»**
* Նիդերլանդների չեմպիոն (**5**)՝ 1930/31, 1931/32, 1933/34, 1936/37, 1938/39.

## Ծանոթագրություններ

## Գրականություն
* 

## Արտաքին հղումներ
* Профиль на сайте ''afc-ajax.info''
* Профиль на сайте ''voetballegends.nl''
* Статистика на сайте ''rsssf.com''
 
Կատեգորիա:Այաքսի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ